CELEX: 32006D0272
Language: fi
Date: 2006-04-05 00:00:00
Title: 2006/272/EY: Komission päätös, tehty  5 päivänä huhtikuuta 2006 , päätöksen 2004/453/EY muuttamisesta Ruotsin ja Yhdistyneen kuningaskunnan osalta  (tiedoksiannettu numerolla K(2006) 1259)   (ETA:n kannalta merkityksellinen teksti)

7.4.2006   
            
            
               FI
            
            
               Euroopan unionin virallinen lehti
            
            
               L 99/31
            
         
      KOMISSION PÄÄTÖS,
   tehty 5 päivänä huhtikuuta 2006,
   päätöksen 2004/453/EY muuttamisesta Ruotsin ja Yhdistyneen kuningaskunnan osalta
   (tiedoksiannettu numerolla K(2006) 1259)
   (ETA:n kannalta merkityksellinen teksti)
   (2006/272/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1) ja erityisesti sen 12 artiklan 3 kohdan ja 13 artiklan 3 kohdan,
   ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan,
   sekä katsoo seuraavaa:
   
               (1)
            
            
               Neuvoston direktiivin 91/67/ETY täytäntöönpanosta vesiviljeltyjen eläinten eräiden tautien vastaisten toimenpiteiden osalta 29 päivänä huhtikuuta 2004 tehdyssä komission päätöksessä 2004/453/EY (3) säädetään tiettyjä kalatauteja koskevista lisätakeista.
            
         
               (2)
            
            
               Koko Ruotsin alue todistettiin kalojen tarttuvasta haimakuoliotaudista (IPN) vapaaksi päätöksen 2004/453/EY liitteessä I esitettyjen vaatimusten perusteella.
            
         
               (3)
            
            
               Päätöksen 2004/453/EY hyväksymisen jälkeen Ruotsi on ilmoittanut rannikkoalueillaan ilmenneistä IPN-taudinpurkauksista. Taudinpurkauksen on ilmoitettu ilmenneen luonnonvaraisissa kaloissa. Toisen taudinpurkauksen on ilmoitettu ilmenneen viljellyissä kaloissa, jotka epidemiologisen raportin mukaan ovat saaneet tartunnan todennäköisimmin luonnonvaraisista kaloista. Tästä syystä Ruotsin rannikkoalueet eivät enää täytä IPN:stä vapaaseen asemaan liittyviä vaatimuksia, joista säädetään kyseisen päätöksen liitteessä I. Sitä vastoin Ruotsin manneralueet ovat edelleen taudista vapaita.
            
         
               (4)
            
            
               Nämä kaksi taudinpurkausta eivät saa estää Ruotsia jatkamasta IPN-ohjelmaansa rannikkoalueillaan ja toteuttamasta hävittämistoimia, jos IPN diagnosoidaan viljellyissä tai luonnonvaraisissa kaloissa, sen ohjelman mukaisesti, joka toimitettiin komissiolle ennen päätöksen 2004/453/EY hyväksymistä.
            
         
               (5)
            
            
               Päätöksessä 2004/453/EY vaaditaan, että jos vain osa jäsenvaltiosta on todistettu vapaaksi taudista, vapaiksi todistetuilla alueilla on sovellettava kohdennettua seurantaa. Tämän vaatimuksen hyväksymishetkellä ei ollut ennakoitu sellaista erityistilannetta, jossa Irlanti ja Pohjois-Irlanti on todistettu vapaiksi samoista taudeista, mutta Yhdistyneen kuningaskunnan osia ei ole todistettu vapaiksi kyseisistä taudeista.
            
         
               (6)
            
            
               On aiheellista sallia Yhdistyneen kuningaskunnan lopettaa sellaisten tiettyjen tautien kohdennettu seuranta, joista Pohjois-Irlanti on todistettu vapaaksi, edellyttäen että myös Irlanti on todistettu samoista taudeista vapaaksi.
            
         
               (7)
            
            
               Päätös 2004/453/EY olisi sen vuoksi muutettava vastaavasti.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 2004/453/EY liitteet I, II ja V seuraavasti:
   
               1)
            
            
               Korvataan liitteessä I oleva II luku tämän päätöksen liitteen I tekstillä.
            
         
               2)
            
            
               Korvataan liitteessä II oleva II luku tämän päätöksen liitteen II tekstillä.
            
         
               3)
            
            
               Korvataan liitteessä V olevan A kohdan 5 alakohta seuraavasti:
               
                           ”5)
                        
                        
                           Jos jäsenvaltion koko alueesta vain osa on todistettu vapaaksi taudista liitteessä I olevan II luvun mukaisesti, vapaiksi todistetuilla alueilla on jatkettava kohdennettua seurantaa liitteessä II olevan I luvun A kohdan 4 alakohdan mukaisesti.
                           Yhdistynyt kuningaskunta saa kuitenkin lopettaa kohdennetun seurannan Pohjois-Irlannissa sellaisten tautien osalta, joista Pohjois-Irlanti on todistettu vapaaksi, edellyttäen että koko Irlannin alue on todistettu vapaaksi samoista taudeista liitteessä I olevan II luvun mukaisesti.”
                        
                     
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 5 päivänä huhtikuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 46, 19.2.1991, s. 1. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (2)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).
   
      (3)  EUVL L 156, 30.4.2004, s. 5. Oikaisu EUVL L 202, 7.6.2004, s. 4.
   
      LIITE I
      
         ”II LUKU
         Alueet, jotka on vahvistettu vapaiksi tietyistä neuvoston direktiivin 91/67/ETY liitteessä A olevan III luettelon 1 sarakkeessa tarkoitetuista taudeista
         
                     Tauti
                  
                  
                     Jäsenvaltio
                  
                  
                     Alue tai alueen osa
                  
               
                     Karpin kevätviremia (SVC)
                  
                  
                     Tanska
                  
                  
                     Koko alue
                  
               
                     Suomi
                  
                  
                     Koko alue; Vuoksen valuma-aluetta pidetään puskurivyöhykkeenä
                  
               
                     Irlanti
                  
                  
                     Koko alue
                  
               
                     Ruotsi
                  
                  
                     Koko alue
                  
               
                     Yhdistynyt kuningaskunta
                  
                  
                     Pohjois-Irlannin, Mansaaren, Jerseyn ja Guernseyn alueet
                  
               
                     Bakteeriperäinen munuaistauti (BKD)
                  
                  
                     Irlanti
                  
                  
                     Koko alue
                  
               
                     Yhdistynyt kuningaskunta
                  
                  
                     Pohjois-Irlannin, Mansaaren ja Jerseyn alueet
                  
               
                     Tarttuva haimakuoliotauti (IPN)
                  
                  
                     Suomi
                  
                  
                     Alueen mannerosat; Vuoksen ja Kemijoen valuma-aluetta pidetään puskurivyöhykkeinä
                  
               
                     Ruotsi
                  
                  
                     Alueen mannerosat
                  
               
                     Yhdistynyt kuningaskunta
                  
                  
                     Mansaaren alue
                  
               
                     
                        Gyrodactylus salaris -tartunta
                  
                  
                     Suomi
                  
                  
                     Tenojoen ja Näätämönjoen valuma-alueet; Paatsjoen, Luttojoen ja Uutuanjoen valuma-alueita pidetään puskurivyöhykkeinä
                  
               
                     Irlanti
                  
                  
                     Koko alue
                  
               
                     Yhdistynyt kuningaskunta
                  
                  
                     Ison-Britannian, Pohjois-Irlannin, Mansaaren, Jerseyn ja Guernseyn alueet”
                  
               
   
   
      LIITE II
      
         ”II LUKU
         Alueet, joilla on tiettyjä neuvoston direktiivin 91/67/ETY liitteessä A olevan III luettelon 1 sarakkeessa tarkoitettuja tauteja koskevat hyväksytyt valvonta- ja hävittämisohjelmat
         
                     Tauti
                  
                  
                     Jäsenvaltio
                  
                  
                     Alue tai alueen osa
                  
               
                     Karpin kevätviremia (SVC)
                  
                  
                     Yhdistynyt kuningaskunta
                  
                  
                     Ison-Britannian alueet
                  
               
                     Kalojen bakteeriperäinen munuaistauti (BKD)
                  
                  
                     Suomi
                  
                  
                     Alueen mannerosat
                  
               
                     Ruotsi
                  
                  
                     Alueen mannerosat
                  
               
                     Yhdistynyt kuningaskunta
                  
                  
                     Ison-Britannian alueet
                  
               
                     Tarttuva haimakuoliotauti (IPN)
                  
                  
                     Ruotsi
                  
                  
                     Alueen mannerosat”